open-index/open-wikipedia-markdown huggingface dataset:
Bassaricyon neblina

**Bassaricyon neblina** on hiljattain erilliseksi lajiksi tunnistettu puolikarhuihin kuuluva eteläamerikkalainen petoeläin. Sen tieteellinen lajikuvaus julkaistiin 15. elokuuta 2013, jolloin asiasta tiedotettiin laajasti. *Bassaricyon neblina* on pienempi kuin muut olingojen suvun lajit ja myös koko puolikarhujen heimon pienin laji. Sitä esiintyy Andien pohjoisosissa keskisestä Kolumbiasta Ecuadorin länsiosiin. *Bassaricyon neblina* oli ensimmäinen uusi havaittu eteläamerikkalainen lihaa syövä nisäkäslaji 35 vuoteen. Lajin yksilöitä oli ollut esillä muun muassa eläintarhoissa, mutta ne oli aiemmin sekoitettu muihin olingolajeihin.

## Tuntomerkit
 
*Bassaricyon neblina* kuuluu olingojen sukuun,, ja on kooltaan pienempi kuin muut olingot. Se painaa keskimäärin 900 grammaa ja on puolikarhujen heimon pienin laji. 
Sen turkki on paljon karvaisempi kuin suvun muiden lajien; sillä on myös erilainen hampaisto, lyhyempi häntä ja pienemmät korvat kuin lähisukulaisillaan.

Morfologisten erojen perusteella *Bassaricyon neblina* -laji jaettiin lajikuvauksen yhteydessä neljään alalajiin: *Bassaricyon neblina neblina*, *B. n. osborni*, *B. n. hershkovitzi* ja *B. n. ruber*.

## Levinneisyys ja elinympäristö
Lajia esiintyy Andien pohjoisosissa noin 1500–2750 metrin korkeudessa merenpinnasta, kun taas muiden olingojen elinympäristö on huomattavasti alempana. Lajin yksilöitä on havaittu sademetsässä keskisestä Kolumbiasta Ecuadorin länsiosiin. Sen ei uskota olevan vaarassa hävitä sukupuuttoon, mutta on arvioitu, että 40 prosenttia sen luontaisista asuinmetsistä on hävitetty.

## Elintavat
*Bassaricyon neblina* on kaikkiruokainen, mutta pääasiallisesti kasvinsyöjä, joka syö lähinnä hedelmiä kuten viikunoita, mutta myös hyönteisiä ja mettä, minkä takia lajin uloste koostuu tyypillisesti mustikan kokoisista papanoista. Lajin uskotaan olevan parhaiten yksinään viihtyvä yöeläin. *Bassaricyon neblina* vaikuttaa viettävän aikansa lähes yksinomaisesti puissa. Sillä on yksi maitorauhanen, ja sen uskotaan synnyttävän yhden poikasen kerrallaan.

## Löytäminen
*Bassaricyon neblinan* tunnistamisesta omaksi lajikseen tiedottivat 15. elokuuta 2013 Smithsonianin-instituutin National Museum of Natural Historyn kuraattori Kristofer Helgen ja Pohjois-Carolinan luonnontieteiden museon olingoasiantuntija Roland Kays avustajineen. Helgen havaitsi Bassaricyon neblinan sukunsa muista lajeista erilliseksi lajiksi tehtyään DNA-testin Chicagon Field Museum of Natural Historyssa säilytetyille yksilöille.

Osittain kaikkiruokaisena lajina *Bassaricyon neblina* oli 35 vuoteen ensimmäinen Amerikan mantereelta tunnistettu uusi lihaa syövä nisäkäslaji. Sitä ei ollut aiemmin ymmärretty omaksi lajikseen, vaikka siitä oli tehty jatkuvasti havaintoja ja sitä oli jopa pidetty julkisesti esillä. Aiemmin se oli sekoitettu sukulaisiinsa olingoihin. Tällainen yleisölle näytteillä ollut yksilö oli Washington National Zoological Parkissa asunut ja useissa muissa eläintarhoissa kiertänyt Ringerl, jota tutkijat olivat turhaan yrittäneet saada lisääntymään muiden olingojen kanssa ymmärtämättä, että kyseessä olivat eri lajit. Ringerl kuoli vuonna 1976.

## Lähteet
Pikkuviiridrongo

**Pikkuviiridrongo** (*Dicrurus remifer*) on drongojen heimoon kuuluva varpuslintu.

## Levinneisyys
Pikkuviiridrongoa tavataan Intian niemimaan pohjoisosissa ja Kaakkois-Aasiassa. Sen on kuvattu olevan melko yleinen Intiassa ja Bhutanissa ja paikallisesti yleinen Nepalissa 915–1&nbsp;800 metrin korkeudella merenpinnasta. Laji on luokiteltu elinvoimaiseksi.

## Lähteet
Pronssidrongo

**Pronssidrongo** (*Dicrurus aeneus*) on drongojen heimoon kuuluva varpuslintu.

## Levinneisyys
Pronssidrongoa tavataan Etelä- ja Kaakkois-Aasiassa. Sen kannan kokoa ja kannankehitystä ei tunneta, mutta laji on luokiteltu elinvoimaiseksi. Pronssidrongo on kauttaaltaan kiiltävän musta. Sen elinympäristöä ovat ainavihannat ja sekametsät sekä metsien reunamaat.

## Lähteet
Hurrikaani Opal

**Hurrikaani Opal** oli epätavallisen aktiivisen vuoden 1995 hurrikaanikauden yhdeksäs ja voimakkain myrsky. Guatemalassa ja Meksikossa kuoli sen aiheuttamien tulvien vuoksi 50 henkeä ja Yhdysvalloissa 13.

## Lähteet
Uudenirlannindrongo

**Uudenirlannindrongo** (*Dicrurus megarhynchus*) on drongojen heimoon kuuluva varpuslintu.

## Levinneisyys
Uudenirlannindrongoa tavataan kotoperäisenä Uuden-Irlannin saarella Papua-Uudessa-Guineassa. Sen kannaksi arvioidaan 100&nbsp;000–499&nbsp;999 yksilöä. Laji on luokiteltu silmälläpidettäväksi, koska sitä tavataan vain pienellä alueella, ja koska sen kanta on pienenemässä elinympäristöjen tuhoutumisen vuoksi.

## Lähteet
Hurrikaani Hortense

**Hurrikaani Hortense** oli vuoden 1996 Atlantin hurrikaanikauden toinen 4. luokan hurrikaani.

Tuulennopeuteen perustuvalla Saffirin–Simpsonin asteikolla Hortense luokiteltiin toiseksi ylimpään eli 4. luokkaan. Suurin osa sen tuhoista liittyi runsaisiin sateisiin. Ylittäessään Puerto Ricon ja Dominikaanisen tasavallan itäkärjen Hortense oli vain 1. luokan hurrikaani, mutta sen tulvat surmasivat 21 ihmistä. Myrsky jatkoi matkaansa luoteeseen, ja ylittäessään Nova Scotian se oli jo heikkenevä hurrikaani.

## Vaikutus
Hortense oli ensimmäinen hurrikaani 21 vuoteen Nova Scotiassa, missä sademäärät saattoivat olla 20 millimetriä tunnissa. Myrskyn nopeuden vuoksi pahimpia sateita ei kestänyt kahta tuntia kauempaa missään sen reitin varrella.

## Lähteet
Padasjoki-seura

**Padasjoki-seura** on Padasjoella Päijät-Hämeessä toimiva kotiseutuyhdistys. Seura perustettiin vuonna 1955. Se avasi kotiseutumuseon Padasjoen vanhaan viljamakasiiniin vuonna 1956. Padasjoki-seura järjestää heinäkuussa kotiseutumarkkinat ja elokuussa elonkorjuumarkkinat. Tuolloin museon pihapiirissä on myynnissä paikallisia leivonnaisia ja käsitöitä. Myös museo ja museokahvila ovat avoinna.

## Lähteet
*Padasjoki-seura
*Päijät-Hämeen museomatka 

## Aiheesta muualla
* Padasjoen kunta
* Padasjoki-seura
Cruzeiro do Sul

**Cruzeiro do Sul** on kaupunki Brasiliassa, Acren osavaltiossa. Vuonna 2010 kaupungissa oli 55&nbsp;326 asukasta.

'Cruzeiro do Sul' tarkoittaa Etelän risti, ja se on saanut nimensä tähtikuvion mukaan. Se on Juruán laakson suurin kaupunki.
Cruzeiro do Sulin ympäristö on nahua-intiaanien perinteistä asuma-aluetta.

Alueen ilmasto on kuuma ja kostea. Vuoden sademäärä on yli 2000 mm, vähäsateinen kausi kestää kesäkuusta elokuuhun mutta elokuunkin sademäärä on lähes 50 mm. Alueella kasvaa trooppista sademetsää. Serra do Divisorin kansallispuisto ulottuu kaupunkiin asti.

1900-luvun alkupuolelle asti kumi oli alueen tärkein tuote, sen ohella alueelta vietiin puutavaraa. Nykyisin myös guaranan ja kassava-jauhon tuotannolla on taloudellista merkitystä. Tavaroiden kuljettaminen on kallista ja hankalaa, ja monet seudun maanviljelijöistä elävät käytännössä omavaraistaloudessa.

Pienestä koostaan huolimatta Cruzeiro do Sul on Acren länsiosan ja Brasilian Amazonian merkittävä keskus. Sinne pääsee Rio Brancosta maanteitse kuusi kuukautta vuodesta ja Jurua-jokea myöten koko vuoden ajan. Veneellä matka Manaukseen kestää kahdesta kolmeen viikkoa. Kaupungista on päivittäin lentoja Rio Brancoon.

Kansainvälinen lentoasema sijaitsee 14 km kaupungin keskustasta. Se avattiin liikenteelle  vuonna 1976.

## Lähteet

## Aiheesta muualla
Anápolis

**Anápolis** on kaupunki Brasiliassa, Goiásin osavaltiossa. Vuonna 2010 kaupungissa oli 325&nbsp;583 asukasta.

Kaupunki sijaitsee Corumbá-joen varrella 970 m merenpinnan yläpuolella. Se on nopeasti kasvava kaupunki joka palvelee ympäristön maanviljelystä. Siellä on lentoasema, sinne on rautatieyhteys rannikolta Rio de Janeirosta ja  São Paulosta,  ja sen läpi kulkee maantie osavaltion pääkaupungista Goiâniasta  maan pääkaupunkiin Brasiliaan ja edelleen Sao Pauloon asti. Alueen maataloustuotteet ja kaivosteollisuuden tuotteet kulkevat Anápolisin kautta suuremmille markkinoille.

Alueella etsittiin kultaa 1700-luvulla, ja suuret joet tarjosivat hyvät kulkuyhteydet kullankaivajille.  Haaveissaan pettyneitä kullanetsijöitä alkoi asettua Antas-joen varrelle, jonne kasvaneesta taloryppäästä tuli oma seurakuntansa 1871. Seurakunta rakensi Santanan kappelin, jonka suojeluspyhimys oli Pyhä Anna, murheellisten lohduttaja. Kaupunki on saanut nimensä Pyhän Annan mukaan.

## Lähteet

## Aiheesta muualla
Pikkuveli

**Pikkuveli** voi tarkoittaa ainakin seuraavia:

* pikkuveli, henkilöä itseään nuorempi veli
* *[[Pikkuveli (romaani)|Pikkuveli]]*, Tapani Baggen nuortenromaani vuodelta 2001
* *[[Pikkuveli (lyhytelokuva)|Pikkuveli]]*, Oskari Sipolan ohjaama lyhytelokuva vuodelta 2009
* ”Pikkuveli”, Noitalinna huraa! -yhtyeen kappale, jonka on levyttänyt myös PMMP.
Araçatuba

**Araçatuba** on kaupunki Brasiliassa, São Paulon osavaltiossa. Vuonna 2010 kaupungissa oli 181&nbsp;579 asukasta.

Araçatuba sijaitsee Tiete-joen varrella. Joki on  padottu sähköntuotannon ja kastelun takia. Ympäristössä kasvatetaan sokeriruokoa, kahvia, riisiä, maissia ja papuja. Kaupungissa jalostetaan elintarvikkeita ja puuvillaa ja tuotetaan huonekaluja ja keramiikkaa. Tuotteet kuljetetaan maanteitse Sao Paolon kaupunkiin 530&nbsp;km:n päähän.

Kaupungissa on myös lentoasema.

## Lähteet

## Aiheesta muualla
In Love for a While

**In Love for a While** on Anna Rossinellin kappale, jonka on sanoittanut sveitsiläinen muusikko David Klein. Se valittiin edustamaan Sveitsiä vuoden 2011 Eurovision laulukilpailussa Düsseldorfissa, Saksassa. Rossinelli pääsi finaaliin, mutta sijoittui siellä 25:nnelle eli viimeiselle sijalle. Kappaleelle on julkaistu myös oma musiikkivideonsa 5. maaliskuuta 2011. Videolla Rossinelli ja hänen yhtyeensä esittävät kappaleen kerrostalohuoneistossa, josta on näkymä kaupunkiin.

## Kappaleet
**CD Single**
#
#
#

## Listasijoitukset

## Lähteet
Jesper Damgaard

**Jesper Damgaard** (s. 6. toukokuuta 1975 Holstebro, Tanska) on entinen tanskalainen jääkiekkoilija ja nykyinen jääkiekkovalmentaja. Hän on kilpaillut jääkiekon maailmanmestaruuskilpailuissa vuosina 2003, 2004, 2005, 2006, 2007, 2008, 2009 ja 2010.

Damgaard on eniten maaotteluita pelannut tanskalainen. Hän on esiintynyt maajoukkuepaidassa 256 kertaa. Hän on tehnyt niissä 45 maalia ja yhteensä 114 pistettä.

Daamgaard joutui keskeyttämään kauden 2010–2011 aivotärähdyksen seurauksena. Hän yritti palata kaukaloon maailmanmestaruuskilpailuissa 2011, mutta ei pystynyt pelaamaan aivotärähdyksen aiheuttamien jälkivaikutusten takia. 

## Tilastot

## Lähteet
* | Eliteprospects
* | The Internet Hockey Databese

### Viitteet
Daniel Kreutzer

**Daniel Kreutzer** (s. 23. lokakuuta 1979 Düsseldorf, Länsi-Saksa) on saksalainen entinen jääkiekkohyökkääjä, joka pelasi yli 900 ottelua Saksan DEL-liigassa. Hän edusti valtaosan urastaan Düsseldorfer EG -seuraa.

## Tilastot

## Lähteet
* 
* 
* 

### Viitteet
Calama

**Calama** on kaupunki Chilessä. Vuoden 2017 väestönlaskennassa siellä oli 158&nbsp;487 asukasta.

Kaupungin elinkeinoelämän veturi on kupari. Kaupunki on noin 2250 metrin korkeudessa sijaitseva tuore kaivoskaupunki, joka kasvoi vuonna 2004, kun läheisen Chuquicamatan asukkaat ja toiminnot muuttivat sinne saastumisen takia.

Calama sijaitsee Atacaman autiomaassa. Se on maailman kuivimpia paikkoja,  siellä oli 400 vuoden kuivuus vuoteen 1971.

## Lähteet

## Aiheesta muualla
Constantin Braun

**Constantin Braun** (s. 11. maaliskuuta 1988 Lampertheim, Saksa) on saksalainen jääkiekkopuolustaja. Hän on pelannut siellä kaudesta 2005–2006 eteenpäin. Hän on Los Angeles Kingsin kuudennen kierroksen varaus.

Hänen nuorempi veljensä Laurin pelaa DEL-liigajoukkue Grizzlys Wolfsburgissa.

## Maajoukkueura
Braun on edustanut Saksan maajoukkuetta useasti. Maailmanmestaruuskilpailuissa hän on pelannut vuosina 2010, 2011 ja 2014. Yhteensä hänelle on kertynyt otteluita MM-tasolla 23.

## Tilastot

## Lähteet
* 
* 
* 

### Viitteet
Gyllenborg

**Gyllenborg** on seuraavien henkilöiden nimi:

*Carl Gyllenborg (1679–1746), ruotsalainen valtiomies
*Carl Fredrik Gyllenbourg, aiemmin Carl Fredrik Ehrensvärd (1767–1815), ruotsalainen valtiollinen seikkailija	
*Carl Johan Gyllenborg (1741–1811), ruotsalainen kreivi, kuvernööri, juristi ja Vaasan hovioikeuden presidentti
*Fredrik Gyllenborg (1698–1759), ruotsalainen kamariherra, Svean hovioikeuden jäsen
*Fredrik Gyllenborg (1767–1829), Ruotsin oikeusministeri, oikeuskansleri
*Gustaf Fredrik Gyllenborg (1731–1808), ruotsalainen virkamies ja runoilija
*Gustaf Samuel Gyllenborg (1695–1756), Uudenmaan ja Hämeen läänin maaherra
*Henning Adolf Gyllenborg (1713–1775), ruotsalainen valtioneuvos
*Jacob Johan Gyllenborg (1721–1788), ruotsalainen maaherra
*Jakob Gyllenborg (1648–1701), ruotsalainen virkamies, reduktion toteuttamisen johtajia
*Johan Gyllenborg (1682–1752), ruotsalainen valtioneuvos
*Johan Henning Gyllenborg (1756–1830), ruotsalainen maaherra
*Olof Gyllenborg (1676–1737), ruotsalainen runoilija
*Sofia Emerentia Gyllenborg (1727–1783), ruotsalainen abbedissa
*Sophie Gyllenborg (1801–1841), ruotsalainen toimittaja ja kielenkääntäjä.
Chillán

**Chillán** on kaupunki Chilessä. Vuonna 2017 siellä oli 184&nbsp;739 asukasta.

Se perustettiin vuonna 1580 paikkaan jossa on nykyisin Chillán Viejo. Vuoden 1835 maanjäristyksen jälkeen se rakennettiin nykyiseen paikkaansa. Maanjäristykset ovat vaurioittaneet kauunkia myöhemminkin.

## Lähteet

## Aiheesta muualla
Curicó

**Curicó** on kaupunki Chilessä. Vuonna 2002 siellä oli 93&nbsp;447 asukasta.

Kaupunki on vaurioitunut pahasti maanjäristyksissä vuosina 1928 ja 2010.

## Lähteet

## Aiheesta muualla
Padasjoen kotiseutumuseo

**Padasjoen kotiseutumuseo** sijaitsee Päijät-Hämeessä Padasjoen kunnan kirkonkylässä noin 500 metrin päässä Padasjoen kirkosta. Kotiseutumuseon toiminnasta vastaa Padasjoki-seura.

## Lähteet

## Aiheesta muualla
* Päijät-Hämeen museomatka, Padasjoen museot
Original Me

**Original Me** on saksalaisen eurodanceyhtye Cascadan neljäs studioalbumi, joka julkaistiin 17. kesäkuuta 2011. Albumi nauhoitettiin vuosien 2009–2011 aikana Plazmatek Studiolla, Yanou Studio 1:llä. Albumin tuottivat Cascadan kaksi DJ:tä, Yanou ja DJ Manian, jotka ovat vastanneet aiempienkin albumien tuotosta. Albumin lajityyppi seuraa edellisen albumin, Evacuate the Dancefloorin jalanjälkiä, koostuen pääosin electropop-kappaleista ylätempoisten eurodance-kappaleiden sijaan. Sanoituksellisesti albumin kappaleet kertovat aiempien albumien kappaleiden tapaan rakkaudesta, tanssimisesta, sekä ystävyyssuhteista.

Albumi on julkaistu kahden levyn pakkauksena. Ensimmäinen levy sisältää albumin yksitoista alkuperäistä kappaletta. Toinen on puolestaan kokoelmalevy, jolla on kaikki Cascadan kansainvälisesti julkaistut singlet.

## Kappaleet
### CD 1
#
#
#
#
#
#
#
#
#
#
#

### CD 2: Greatest Hits
#
#
#
#
#
#
#
#
#
#
#
#
#
#
#

## Arvostelut
* Allmusic: 

## Listasijoitukset

## Lähteet
Carl Gyllenborg

**Carl Gyllenborg** (7. maaliskuuta 1679 Tukholma – 9. joulukuuta 1746 Tukholma) oli ruotsalainen valtiomies. Hän neuvotteli vuosina 1718–1719 Ahvenanmaan kongressissa rauhan solmimesta Pietari Suuren lähettiläiden kanssa. Gyllenborgista tuli Kaarle XII:n kuoltua holsteinilaisen puolueen merkittävimpiä henkilöitä. Hän kuului hattupuolueen perustajiin vuoden 1734 valtiopäivillä, ja vuonna 1739 hänet valittiin kansliapresidentiksi.

## Lähteet
Jakob Gyllenborg

**Jakob Gyllenborg** (1648–1701) oli ruotsalainen virkamies ja reduktion toteuttamisen johtajia. Hän oli vuodesta 1680 reduktiokomission jäsen ja Kaarle XI:n merkittävimpiä avustajia.

## Lähteet
Joker (kappale)

**Joker** on Anna Rossinellin kappale hänen Bon Voyage-debyyttialbumilta. Kappale julkaistiin digitaalisesti ladattavana 14. lokakuuta 2011. Kappaleen sanoittivat Phillipa Alexander, Ellie Wyatt, Alex Ball, ja Vicky Nolan sekä tuotti Fred Herrmann. Kappale on cover-versio belgialaisen Kato-yhtyeen kappaleesta "The Joker".

## Kappaleet
**Digital Download**

#

## Lähteet
Osorno

**Osorno** on kaupunki Chilessä. Vuoden 2017 väestönlaskennassa siellä oli 147&nbsp;826 asukasta. Se sijaitsee Chilen eteläosassa Damas- ja Rahue-jokien yhtymäkohdassa. Espanjalaiset perustivat sen useaan otteeseen 1500- ja 1600-luvuilla, mutta hylkäsivät sen ajoittain intiaanien vastarinnan takia.

## Lähteet

## Aiheesta muualla
Anaso Jobodwana

**Anaso Jobodwana** (s. 30. heinäkuuta 1992 Aberdeen, Itä-Kap) on eteläafrikkalainen pikajuoksija.

Jobodwana sijoittui Lontoon olympialaisissa 2012 kahdeksanneksi 200 metrin juoksussa. Kazanin Universiadeissa 2013 hän voitti kultaa sekä 100 että 200 metrillä. Hän selviytyi 200 metrin loppukilpailuun vuoden 2013 maailmanmestaruuskilpailuissa Moskovassa. Hän sivusi välierissä omaa ennätystään, ja oli eränsä toinen Jamaikan Usain Boltin jälkeen. Loppukilpailussa hän sijoittui kuudenneksi. 100 metrillä hän karsiutui välierissä.

Jobodwana saavutti Pekingin MM-kilpailuissa 2015 pronssia 200 metrillä Etelä-Afrikan ennätysajalla 19,87. Hän oli parantanut maan ennätystä kahdesti jo saman vuoden toukokuussa. Pekingin kisojen 100 metrillä hänet hylättiin alkueräjuoksussa. Rio de Janeiron olympialaisissa 2016 hän karsiutui 200 metrin alkuerissä. Gold Coastin Kansainyhteisön kisoissa 2018 hän sai hopeaa 4&nbsp;×&nbsp;100&nbsp;metrin viestissä. Rabatin Afrikan kisoissa 2019 hän saavutti pronssia 200 metrillä ajalla 20,56. Hän karsiutui 200 metrin välierissä Dohan MM-kilpailuissa 2019 ja Tokion olympialaisissa 2021.

## Henkilökohtaiset ennätykset
Lähde: IAAF, Tilastopaja
;Ulkoradat
* 100 metrin juoksu: 10,10 (2013)
* 200 metrin juoksu: 19,87 (2015), NR

## Lähteet
Lebu

**Lebu** on kaupunki Chilessä. Vuoden 2017 väestönlaskennassa siellä oli 20&nbsp;989 asukasta. Kaupunki sijaitsee Tyynenmeren rannikolla Lebu-joen suulla. Kaupunki perustettiin ensimmäisen kerran vuonna 1739, mutta intiaanit tuhosivat sen useaan kertaan. Se on hiilisatama, josta on maantie- ja rautatieyhteydet lähikaupunkeihin.

## Lähteet

## Aiheesta muualla
Temuco

**Temuco** on kaupunki Chilessä. Vuonna 2002 siellä oli 227&nbsp;082 asukasta. Se on yksi Chilen nopeimmin kasvavista kaupungeista, jossa käy päivittäin työssä noin 50&nbsp;000 lähiseudun asukasta.

Temuco perustettiin vuonna 1881. Kaupungissa on ilmavoimien tukikohta, katedraali ja yliopisto.

Maquehuen lentoasema sijaitsee 6 km kaupungin eteläpuolella. Santiagosta etelään lähtevä rautatie päättyy Temucoon. Kaupunki on myös linja-autoliikenteen solmukohta. Panamericana-valtatie kulkee kaupungin kautta.

## Lähteet

## Aiheesta muualla
Päivi Rintaniemi

**Päivi Maria Johanna Rintaniemi** (o.s. Blomberg, s. 24. syyskuuta 1956 Nurmo) on suomalainen keramiikkataiteilija ja yrittäjä.

Rintaniemi pääsi ylioppilaaksi 1979 Seinäjoen lukiosta ja valmistui Taideteollisesta korkeakoulusta taiteen maisteriksi 1987 ja taiteen pedagogiksi 1994. Hän toimi kymmenisen vuotta Jurvan käsi- ja taideteollisuusoppilaitoksessa esinesuunnittelun lehtorina ja taideaineiden opettajana. Vuonna 1986 hän perusti oman Amfora-keramiikkastudion Seinäjoelle, jossa hän suunnittelee ja valmistaa sekä käyttökeramiikkaa että uniikkiveistoksia.

Rintaniemi on pitänyt yksityisnäyttelyjä Suomen lisäksi Alankomaissa, Belgiassa, Italiassa ja Japanissa. Hän on lisäksi osallistunut kymmeniin suomalaistaiteilijoiden yhteisnäyttelyihin eri puolilla maailmaa.

Rintaniemen keramiikkayritys Studio Amfora Ky valmistaa Seinäjoella käyttö- ja koristekeramiikkaa alihankkijoineen noin kymmenen hengen voimin. Tuotantoteknologian suunnittelusta ja valmistuksesta vastaa pitkälti insinööriaviomies Markku Rintaniemi. Amfora-mallistoon kuuluu keramiikkaesineiden lisäksi kodintekstiilejä. Yrityksen tuotteita viedään muun muassa Japaniin.

## Palkintoja ja tunnustuksia
* 1994 Ornamo-stipendi
* 1998 Seinäjoen kaupungin kulttuuripalkinto
* 2002 Pohjanmaan taidetoimikunnan kulttuuripalkinto
* 2002 Artturi Leinosen kulttuuripalkinto
* 2007 Kultainen Taitomerkki, Käsi-ja taideteollisuuden liitto
* 2008 Muotoilun valtionpalkinto
* 2010 Etelä-Pohjanmaan kulttuurirahaston palkinto
* 2012 World Crafts Council Europen Eunique-palkintoehdokkuus
* 2013 Premio Faenza -pääpalkinto
* 2018 valtion ylimääräinen taiteilijaeläke

## Lähteet

## Aiheesta muualla
*Päivi Rintaniemen verkkosivut
*Päivi Rintaniemen haastattelu Keramiikkaradiossa
UELN

**Universal Equine Life Number (UELN)** on kansainvälinen hevosprojekti, jonka tarkoituksena on ottaa käyttöön hevoskohtainen tunnistenumero, jolla pystytään luotettavasti tunnistamaan jokainen hevosyksilö. UELN luotu niin hevosjalostuksesta, kilpailutoiminnasta kuin hevosten yleisestä rekisteröinnistä vastaavien erilaisten virallisten hevos- ja hevosurheilujärjestöjen käyttöön.

Kunkin yksittäisen hevosen UELN-numero koostuu 15 numeron sarjasta, josta ensimmäiset kolme numeroa määrittävän hevosen ensirekisteröinnin suorittavan maan, seuraavat kolme rekisteröinnistä vastaavan rekisterin ja loput yhdeksän numeroa on varattu kunkin rekisterin omaan käyttöön. 

UELN projektipäällikkö Bérengère Lacroix esitteli 2011 Melbournessa pidetyssä Equitana-messuilla projektin yksityiskohtaisest:

UELN-organisaatio tarjoaa hakupalvelun, jonka avulla voi selvittää niin maakohtaiset kuin yksittäisten järjestöjen ja hevosrotujen UELN-koodit, UELN-koodeja myöntävien organisaatioiden yhteystiedot ja lopuksi vielä UELN-numeron perusteella sitä vastaavan organisaation. 

## UELN-jäsenjärjestöt

UELN käyttöönottoon sitoutuneita järjestöjä ovat muun muassa:
* Hevosurheilu- ja urheiluhevosjärjestöt: 
** Euroopan raviliitto
** Kansainvälinen ratsastajainliitto (Fédération équestre internationale FEI)
** Kansainvälinen urheiluhevoskantakirjojen keskusjärjestö eli WBFSH 

* Täysiverihevosten kantakirja- ja keskusjärjestöt:
** Ahaltekhevosten pääkantakirja sekä sen alaisuudessa toimivat kansalliset kantakirjat (yht. 8 kpl 2013)
** Angloarabien kKansainvälinen yhdistys
** Arabianhevosten maailman ja Euroopan kattojärjestöt 
** Berberihevosten maailmanjärjestö
** Englannintäysiveristen kantakirjat
** Kansainvälinen Shagya-arabien Yhdistys

* Erilaiset hevos- ja ponirodut:
** Vuonohevosten kansainvälinen Liitto
** Islanninhevosyhdistysten kansainvälinen liitto
** Shetlanninponin kansainvälinen yhdistys
** Lipizzanhevosten kansainvälinen keskusjärjestö

## UELN Euroopassa
UELN on ollut käytössä Euroopan unionissa vuodesta 1999, ja se on muuttunut pakolliseksi vuodesta 2009 alkaen. 

UELN, yhtenäistetyt ja pakolliset hevospassit ja hevosten mikrosirutus ovat kaikki uusia ja yhteensovitettuja hevosen tunnistuksen 2010-luvun taitteessa voimaanastuneita varmennuskeinoja EU-maissa.

Samankaltaista standardia pyritään luomaan ja noudattamaan muuallakin maailmassa.

## Lähteet
Gigi (kappale)

”**Gigi**” (lausutaan ) on Frederick Loewen säveltämä ja Alan Jay Lernerin sanoittama musiikkikappale Vincente Minnellin elokuvamusikaalista *[[Gigi (elokuva)|Gigi]]*. Louis Jourdanin laulama kappale oli elokuvan suurin hitti ja se palkittiin parhaan laulun Oscarilla.

## Lähteet
Equitana

**Equitana**-messut () ovat eri puolilla maailmaa joka toinen vuosi järjestettävät hevosurheilun messut, jotka tarjoavat monipuolista ohjelmaa. Messujen kävijämäärät ovat laskettavissa sadoissa tuhansissa. Vuonna 2013 messut järjestettiin Saksassa.

## Lähteet
Lattomeren kirkko

**Lattomeren kirkko** sijaitsee Porin Lattomerellä, noin kymmenen kilometriä kaupungin keskustan eteläpuolella. Se on rakennettu rukoushuoneeksi vuonna 1900 ja vihitty kirkoksi 1955.

Entistä rukoushuonetta laajennettiin 1921 ja 1935. L-muotoisen rakennuksen toisessa päässä on kaksinivelinen kellotorni, jonka pohjakerroksessa on kerhotiloja.
Kellotornissa on kaksi kelloa, molemmat vuodelta 1921. Kirkkosalissa on puinen taitekatto ja siellä on istumapaikkoja 250 henkilölle.

Kirkon alttaritaulun aiheena on *Pietari vajoaa veteen*, ja se on maalattu vuonna 1921. 

## Hautausmaa
Lattomeren hautausmaa on paikallisen rukoushuoneyhdistyksen ylläpitämä ja sijaitsee noin kilometrin päässä kirkosta. Hautausmaalla on sankarihauta, jonne on haudattu 19 vainajaa sekä paikalle vuonna 1952 pystytetty muistomerkki. Lisäksi hautausmaalla on sisällissodan punaisten muistomerkki.

## Lähteet

## Aiheesta muualla
* Lattomeren kirkko
Väinölän kirkko

**Väinölän kirkko** on Porin Väinölän kaupunginosassa sijaitseva kirkko, joka on valmistunut vuonna 1956. Sen on suunnitellut arkkitehti Keijo Valli. Kirkon yhteydessä on myös seurakuntatalo.

Teljän seurakunta toimittaa Väinölän kirkossa pidettävät jumalanpalvelukset yhteistyössä Suomen Luterilaisen Evankeliumiyhdistyksen kanssa. Kirkon ja seurakuntatalon tiloissa kokoontuu osa seurakunnan kerhoista, piireistä ja kuoroista. Siellä on myös diakoniatyöntekijän ajanvarauksellinen vastaanotto. Teljän seurakunnan nuorilla on omat tilat kirkon kellarikerroksessa. Kirkon yhteydessä on myös asunto, jota seurakunta voi tarjota lyhytaikaiseen hätämajoitukseen.

Rakennukseen tehtiin vuonna 2019 laaja peruskorjaus, jolloin muun muassa tilajakoja uusittiin ja taloon asennettiin hissi.  

## Lähteet
WBFSH

**World Breeding Federation for Sport Horses** (**WBFSH**) on kansainvälinen urheiluhevosten kantakirjojen keskusjärjestö, jonka jäseninä on etupäässä erilaisia puoliverikantakirjoja. WBFSH pyrkii edistämään urheiluhevosten jalostusta monin eri keinoin. 

WBFSH seuraa jäsenkantakirjojensa menestystä kilpaurheilussa toimien siinä yhteistyössä kansainvälisen ratsastajainliiton Fédération équestre internationalen (FEI) kanssa, joka hallinnoi yleisimpiä kilparatsastusurheilun lajeja ja tilastoi ratsukoiden kisamenestyksen. WBFSH puolestaan toimittaa näihin perustuen tilastoja sekä kantakirjojen keskinäisestä menestyksestä että yksittäisten jalostusoriiden jälkeläisten menestykseen perustuvan sijoituksen eri lajeissa. 

Vuodesta 1992 WBFSH on järjestänyt vuosittain kv-mestaruuskisan jäsenkantakirjojensa parhaille nuorille hevosille koulu-, este- ja kenttäratsastuksessa.

Yhdessä WBFSH ja FEI ovat pystyneet tehokkaasti tukemaan erilaisia hevosten identifiointiin ja terveydenhuoltoon liittyviä muutoksia, kuten hevoskohtaisen tunnistenumeron, UELN:n, käyttöönottoa ja rokotuskäytäntöjen yhtenäistämistä.

Lisäksi WBFSH toimii aktiivisesti hevosjalostukseen ja sen tutkimukseen sekä tautiriskien vähentämiseen liittyvissä asioissa monin eri tavoin. WBFSH on esimerkiksi saanut aikaan ohjeistuksen pakastesperman laadulle ja käytännöille, johon sen jäsenkantakirjat ovat sitoutuneet. Se pyrkii myös luomaan standardit hevosten röntgentutkimuksiin. 

## Lähteet
Chimbote

**Chimbote** on kaupunki Perussa. Vuonna 2007 siellä oli 334&nbsp;568 asukasta.

Chimbotella on luonnonsatama, ja se oli pieni kalastajakylä 1900-luvun puoliväliin, jolloin teräs- ja kalanjalostusteollisuus kasvattivat kaupunkia nopeasti. Vuonna 1970 maanjäristys vaurioitti kaupunkia pahasti, mutta se rakennettiin uusiksi 1970-luvulla.

Panamericana-valtatie kulkee Chimboten kautta, ja kaupungilla on lentoasema. Sen satamasta kulkee Santa-joen laaksossa tuotettuja maataloustuotteita (sokeriruokoa, riisiä ja puuvillaa) sekä kaupungissa tuotettuja kala- ja terästuotteita..

Chimbotessa toimii julkinen yliopisto, kaksi yksityistä yliopistoa ja yksityisen University Cesar Vallejon toimipiste.

## Lähteet

## Aiheesta muualla
Sullana

**Sullana** on kaupunki Perun pohjoisosassa, Piuran alueella. Vuonna 2007 siellä oli noin 182&nbsp;000 asukasta.

Sullana sijaitsee rannikon autiomaassa Chira-joen varrella. Se on jokivedellä kasteltavan puuvillanviljelyalueen keskus, jossa on puuvillakehräämöitä ja puuvillansiemenöljypuristamoja. Tuotteet kuljetetaan alueen pääkaupungin Piuran satamaan.

## Lähteet

## Aiheesta muualla
Cabimas

**Cabimas** on kaupunki Venezuelassa Zulian osavaltiossa. Vuonna 2011 siellä oli 255&nbsp;567 asukasta.

Kaupunki sijaitsee Maracaibojärven rannalla, ja se on Ambrosion öljykenttien keskus.

## Lähteet

## Aiheesta muualla
Piusan hiekkakivikaivos

**Piusan hiekkakivikaivos** sijaitsee Kaakkois-Virossa Võrun kunnan Piusan kylässä. Kaivoksesta on louhittu kvartsihiekkaa lasiteollisuuden käyttöön vuosina 1922–1966. Kaivos sijaitsee Valga-Koidula-rautatien varrella, Piusan rautatieaseman välittömässä läheisyydessä. Piusaan on kesäaikana päivittäinen junayhteys Tartosta.

Kaivoksessa on käytäviä noin 30 kilometriä, jotka sijaitsevat noin 40 hehtaarin alueella. Kaivoskäytävät ovat tyypillisesti 2–3 metriä leveitä ja korkeita. Vierailijat eivät nykyään pääse sortumavaaran takia varsinaisiin käytäviin. 

Kaivoskäytävät ovat noin 4&nbsp;000 lepakon talvehtimispaikka. Nykyään kaivos on suojelualue ja matkailukohde, jossa on opastuskeskus. Lähistöllä on myös savipaja  ja kauppa.

## Lähteet
* 

### Viitteet
What About My Dreams?

**What About My Dreams?** on unkarilaislaulaja Kati Wolfin kappale hänen Vár a Holnap-debyyttialbumilta. Kappaleella Unkari liittyi takaisin Euroviisuihin Düsseldorfissa, Saksassa järjestetyissä vuoden 2011 Euroviisuissa. Kappale esiteltiin ensimmäisen semifinaalin jälkipuoliskolla 10. toukokuuta 2011 ja se oli niiden kymmenen parhaan joukkoon päässyt kappale, jotka pääsivät 14. toukokuuta 2011 pidettyihin finaaleihin.

Kappaleen sävelsivät Viktor Rakonczai ja Gergő Rácz, jotka molemmat esiintyivät vuoden 1997 Euroviisuissa V.I.P-yhtyeen kanssa.

## Listasijoitukset

## Lähteet
Sven Felski

**Sven Felski** (s. 18. marraskuuta 1974 Itä-Berliini, Itä-Saksa) on entinen saksalainen jääkiekkoilija, joka pelaa laitahyökkääjänä. Hän pelasi koko ammattilaisuransa DEL-joukkue Eisbären Berlinissä. Hänet valittiin DEL:n tähdistöotteluun vuosina 2003, 2005, 2006, 2007, 2008 ja 2009. 

Felski valittiin pelaamaan Saksan joukkueeseen vuoden 2010 talviolympialaisiin. Hän oli Saksan riveissä pelannut aiemmin vuosina 1993 ja 1994 alle 20-vuotiaiden maailmanmestaruuskilpailuissa sekä aikuisten maailmanmestaruuskilpailuissa vuosina 1998, 1999, 2001, 2003, 2005, 2006, 2007 ja 2009.

## Tilastot

## Lähteet
* 
* 
* 

### Viitteet
Ystäväkirja

**Ystäväkirja** tai **kaverikirja** on kirja, johon sen omistajan ystävät voivat kirjoittaa oman nimensä ja tietoja itsestään, kuten puhelinnumeron ja kotiosoitteen. 

## Katso myös
*muistokirja
Michal Barinka

**Michal Barinka** (s. 12. kesäkuuta 1984 Vyškov, Tšekkoslovakia) on tšekkiläinen jääkiekkopuolustaja. Hän on vuoden 2003 toisen kierroksen varaus. Hänet varasi Chicago Blackhawks toisella kierroksella .

## Tilastot

## Lähteet
* 
* 
*
Norman Bel Geddes

**Norman Melancton Bel Geddes** (27. huhtikuuta 1893 Adrian, Michigan – 8. toukokuuta 1958) oli yhdysvaltalainen art deco -aikakauden muotoilija ja lavastaja, jonka erikoisalaa oli aerodynaaminen ja futuristinen muotoilu.

Norman Melancton Geddes syntyi Michiganissa ja varttui Ohion New Philadelphiassa osakevälittäjän poikana. Avioituessaan 1916 Helen Belle Schneiderin kanssa pariskunta yhdisti sukunimensä muotoon Bel Geddes. Näyttelijä Barbara Bel Geddes oli heidän tyttärensä.

Bel Geddes teki alkuun lavastuksia Los Angelesissa toimineelle Little Theaterille ja siirtyi 1918 New Yorkin Metropolitan-oopperan lavastajaksi. Hän loi visuaalisen ilmeen myös moniin Broadway-esityksiin ja Sonja Henien jääshow’hin. Hän suunnitteli lavasteet Cecil B. DeMillen elokuvaan *Kahleiden katketessa* (*Feet of Clay*, 1924).

Bel Geddes avasi oman teolliseen muotoiluun keskittyneen toimistonsa vuonna 1927 ilman mitään akateemista muotoilu- tai muuta koulutusta. Toimiston piirissä syntyi erilaisia kuluttajatuotteita cocktailravistimista radiovastaanotinten koteloihin. Hän loi myös futuristisia tuotekonsepteja joita ei koskaan toteutettu, kuten pisaranmuotoisen henkilöauton ja valtavan vesitasolentokoneen ”Airliner Number Four”, jossa olisi kansia ja erilaisia ajanviettotiloja kuin valtameriristeilijässä. Hänen lehtikirjoituksillaan ja vuonna 1932 julkaistulla kirjalla *Horizons* oli suuri merkitys aerodynamiikkaan eli ilmanvastuksen minimointiin perustuvalle ”virtaviivaiselle” muotoilutyylille. Hänen toinen kirjansa, *Magic Motorways* (1940) keskittyi liikennesuunnitteluun ja ennakoi tulevaa interstate-tieverkostoa kaupunkeja ympäröivine ohitusteineen. Bel Geddesin omaelämäkerta *Miracle in the Evening* julkaistiin hänen kuolemansa jälkeen 1960.

## Kuvia teoksista

File:General Motors 25th anniversary medal Norman Bel Geddes 1933.jpg|General Motors -yhtiön 25-vuotisjuhlamitalli vuodelta 1933, jossa on kuvattuna virtaviivainen konseptiauto
File:Through the City of Tomorrow Without a Stop Shell Oil advertisement 1937.jpg|"Through the City of Tomorrow Without a Stop", Shell-yhtiön mainos vuodelta 1937, jossa näkyy pienoismalli tulevaisuuden kaupungista.
File:Norman Bel Geddes. Cocktail Set. 1937..jpg|Cocktail-astiasto vuodelta 1937. Brooklyn Museum
File:Street intersection Futurama.jpg|Aidon kokoinen mallinnos risteyksestä tulevaisuuden kaupungissa Futurama-näyttelyssä vuoden 1939 New Yorkin maailmannäyttelyssä
File:Emerson Model 400-3 Patriot (1940).jpg|Emerson Model 400-3 "Patriot" (1940) radio
File:Airliner_Number_4_-_Norman_Bel_Geddes,_c.1929-32.jpg|"Airliner Number 4" -konseptilentokone


## Lähteet

## Aiheesta muualla

*Bel Geddesin esittely Texasin yliopiston sivustolla
Que me quiten lo bailao

**Que me quiten lo bailao** oli Espanjan edustuskappale vuoden 2011 Euroviisuissa Düsseldorfissa, Saksassa, jonka esitti Lucía Pérez. Kappaleen sanoitti ja tuotti Rafael Artesero, joka valittiin "Destino Eurovisiónissa" 68 prosentin äänimäärällä edustamaan Espanjaa.

Kappale julkaistiin digitaalisesti ladattavana 25. maaliskuuta 2011 ja se on ensimmäinen single hänen Cruzo los dedos-debyyttialbumilta.

Koska Espanja kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta sijalle 23.

## Listasijoitukset

## Lähteet
Uladzimir Dzjanisau

**Uladzimir Mih’ailavitš Dzjanisau** (, ; s. 29. kesäkuuta 1984 Novopolotsk, Valko-Venäjän SNT, Neuvostoliitto, nykyinen Navapolatsk, Valko-Venäjä) on valkovenäläinen uransa lopettanut jääkiekkoilija.

## Ura
Dzjanisau pelasi kaudella 2006–2007 Venäjän jääkiekon superliigassa Lada Togliattin paidassa. Kaudeksi 2007–2008 hän siirtyi tavoittelemaan NHL-paikkaa ja teki sopimuksen Colorado Avalanchen farmijoukkue Lake Erie Monstersin kanssa.

Monstersissa Dzjanisau sopeutui pohjoisamerikkalaiseen pelityyliin ja vakuutti fyysisyydellään, minkä ansiosta hän sai sopimuksen New York Rangersiin kaudeksi 2008–2009. Hän pelasi kauden farmissa Hartford Wolf Packissa. Hän paransi maali- ja pistemääräänsä edellisestä kaudesta. Hän turhautui kauden aikana, kun ei saanut Rangersista mahdollisuutta pelata NHL:ssä, ja pyysi tammikuussa, että hänet kaupattaisiin pois. Hän kuitenkin pelasi Hartfordissa loppukauden ajan.

Syyskuussa 2009 Dzjanisau kutsuttiin Washington Capitalsin harjoitusleirille. Hän ei saanut sopimusta Capitalsiin ja hylkäsi mahdollisuuden päästä try outille sen farmijoukkue Hershey Bearsiin. Hän palasi Valko-Venäjälle KHL-joukkue Dinamo Minskiin, jonka kanssa teki sopimuksen 29. syyskuuta 2009. Minskissa Dzjanisau pelasi 42 ottelua, joissa teki 14 pistettä. Joukkue jäi kauden päätteeksi pudotuspelien ulkopuolelle, eikä Dzjanisaulle tarjottu uutta sopimusta. 

29. syyskuuta 2010 Dzjanisau siirtyi sveitsiläiseen NLA-liigan joukkueeseen HC Ambri-Piottaan yhden vuoden sopimuksella.

Dzjanisau palasi Dinamo Minskiin kahdeksi seuraavaksi kaudeksi ennen siirtymistään sen KHL-kilpailijaan Salavat Julajev Ufaan 22. toukokuuta 2013. Ennen kauden alkua hänet kaupattiin Torpedo Nižni Novgorodiin 9. syyskuuta 2013.

Helmikuussa 2018 Dzjanisau ja SaiPa tekivät loppukauden mittaisen sopimuksen. Dzjanisau pelasi seitsemän runkosarjaottelua ja yhdeksän playoff-ottelua. Dzjanisau pelasi myös Valko-Venäjän maajoukkueessa Tanskan MM-turnauksessa. 

Kaudella 18/19 Dzjanisau pelasi 40 runkosarjaottelua tehoin 1+4. 

## Muuta

Dzjanisau asuu nykyjään Yhdysvalloissa.

## Tilastot

## Lähteet
*
*
*

### Viitteet
Koidulan rautatieasema

**Koidulan rautatieasema** () sijaitsee Kaakkois-Virossa, Setomaan kunnan Kolodavitsan kylässä, Viron ja Venäjän rajalla. Asemalla yhdistyvät rautatiet Valgasta ja Tartosta. Koidulasta rata jatkuu rajan yli Venäjälle, Petseriin.

Rautatieasema avattiin 3. syyskuuta 2011. Aseman rakentamiseen liittyy uuden yhdysradan rakentaminen vanhalta Tartto–Petseri-radalta Valga–Petseri-radalle. Uuden rataosuuden myötä rengasradasta Tartto–Valga–Koidula tuli Viron ja EU:n sisäinen yhteys ja rajanylitysmuodollisuudet Venäjälle saadaan hoidettua asianmukaisesti. 

## Liikenne
Koidulan rautatieasemalta on kesäaikaan Elronin henkilöjunayhteys Tarttoon ja läheiseen Piusaan. Henkilöliikennettä rajan yli ei ole. 

Koidula on erityisesti tavaraliikenteen raja-asema.


Tiedosto: Koidula (2).JPG | Koidulan ratapiha lännestä nähtynä.
Tiedosto: Koidula (3).JPG | Koidulan kääntöpöytä.
Tiedosto: Koidula (5).JPG | Edelaraudteen DR1-juna kulkee kesäisin Tartosta Koidulan kautta Piusaan.
Tiedosto: Koidula (4).JPG | Koidula–Piusa-juna. Tarton-rata erkanee oikealle.


## Lähteet
* Uutinen rautatieaseman avajaisista Viron valtion kiinteistöyhtiön sivulla 

### Viitteet

## Aiheesta muualla
* Uutinen Viron presidentin virallisilla sivuilla
Jauhen Kavyršyn

**Jauhen Sjarhejevitš Kavyršyn** (, ; s. 25. tammikuuta 1986 Elektrostal, Venäjä) on valkovenäläinen jääkiekkoilija, joka pelaa KHL-joukkue Severstal Tšerepovetsissa.

## Tilastot

## Lähteet
* 
* 
*
Petr Vampola

**Petr Vampola** (s. 21. tammikuuta 1982 Žďár nad Sázavou, Tšekkoslovakia) on tšekkiläinen jääkiekkoilija, joka pelaa keskushyökkääjänä. Vampola oli mukana Tšekin joukkueessa voittamassa MM-kultaa 2010.

## Tilastot

## Lähteet
* 
* 
* 

### Viitteet
Achilles Christides

**Achilles Kyriako Christides** (, 21. marraskuuta 1863 Konstantinopoli, Osmanien valtakunta – 18. lokakuuta 1923 Helsinki, Suomi) oli kreikkalaissyntyinen liikemies, joka asettui Suomeen ja perusti tupakkatehdas Fennian. Tehdas tunnettiin pitkään valmistamastaan Työmies-savukemerkistä.

## Elämä ja toiminta
Kreikkalainen Christideksen suku tuli Konstantinopolista Suomeen 1870-luvulla ja perusti tupakkatehtaan Hämeenlinnaan. Achilles Christides työskenteli ensin Strengbergin tupakkatehtaalla Pietarsaaressa ja aloitti vuonna 1898 paperossien valmistuksen kotinsa keittiössä Helsingin Kalevankadulla. Opittuaan taitavaksi tupakan sekoittajaksi hän perusti seuraavana vuonna oman tupakkatehtaan naapurihuoneistoon, aluksi kahden työntekijän voimin. Yrityksen nimeksi tuli vuonna 1901 Tupakkatehdas Fennia. Saatuaan lisää varoja Christides ryhtyi tuottamaan tupakan raaka-aineita Suomeen Turkista ja Kreikasta. Vuonna 1902 Fennia lanseerasi ensimmäiset puuimukkeella poltettavat savukkeensa, joiden joukossa oli ”pöllitupakka” Työmies. Fennia valmisti aluksi myös muita savukelaatuja ja piipputupakkaa, mutta Työmiehen saavutettua suuren suosion niin sanottuna kansansavukkeena yhtiö luopui muista merkeistään, ja Työmies oli sen jälkeen vuosikymmenten ajan sen ainoa tuote. Fennia nousi silti yhdeksi Suomen tunnetuimmista tupakkatehtaista. Tehdas toimi aluksi Helsingin Kalliossa, mutta siirtyi vuonna 1913 Kamppiin Ruoholahden tuntumaan.

Christides meni naimisiin suomalaisen Hulda Strömbergin kanssa ja sai Suomen kansalaisuuden. Hänet tunnettiin myös hyväntekijänä. Hän tuki runoilija Eino Leinoa ja lahjoitti vuonna 1919 Suomen puolustusvoimille ensimmäiset lentokoneet, joita ei tosin koskaan saatu toimitettua perille Suomeen. Italiasta hankitut koneet nimittäin syöksyivät maahan Alppien ylilennon aikana ja suomalaiset lentäjät saivat surmansa. Lisätäkseen Työmies-tupakan suosiota sen kohderyhmän keskuudessa Christides esiintyi 1900-luvun alussa myös työväenliikkeen hyväntekijänä. Hän lupautui maksamaan tehtaansa työntekijöiden jäsenmaksut näiden ammattiosastoille ja lahjoitti vuosina 1903–1912 viisi prosenttia yhtiönsä voitoista (yhteensä 70&nbsp;000 markkaa) Helsingin Työväenyhdistyksen rakennusrahastoon.

## Perintö
Christideksen kuoltua vuonna 1923 perheyrityksen johto siirtyi hänen vanhimmalle pojalleen Walter Christidekselle ja tämän kuoltua jo seuraavana vuonna nuoremmalle pojalle Georg A. Christidekselle. Yritys pysyi suvun omistuksessa ja jatkoi toimintaansa Köydenpunojankadun tehdaskiinteistössä vuoteen 1961, jolloin se myytiin Rettigille. Työmies-savukkeen valmistus jatkui Turussa vuoteen 1984.

Christideksen kuolinpesä oli vielä vuonna 1939 selvästi eniten veroja maksanut henkilö tai perikunta Suomessa.

## Lähteet
Honkasuo

**Honkasuo** () on rakenteilla oleva asuinalue Helsingissä Malminkartanon pohjoispuolella. Honkasuo rakennetaan nykyiselle metsäalueelle Malminkartanonhuipun läheisyyteen aivan Vantaan Myyrmäen rajan kupeeseen. Honkasuolle tulee noin 1&nbsp;600 asukasta.

## Rakentaminen
Honkasuota on suunniteltu monia vuosia ja rakentamisen piti alkaa vuonna 2012. Alueen asemakaava hyväksyttiin kaupunginvaltuustossa 29. elokuuta 2012.

Honkasuon kunnalistekniikan rakentaminen aloitettiin helmikuussa 2013 alueen itäosista. Honkasuolle tulee enimmäkseen pientaloja, ja alueen teema onkin matalaenergia- ja puurakentaminen. Korttelien keskelle rakennetaan puistoalue.

Alueen ensimmäisiä taloja alettiin rakentaa Naapuripellontien varteen syksyllä 2015 ja aloituskortteli käsittää neljä kaksikerroksista passiivipientaloa. Aloituskortteli valmistui kesällä 2016. Vuonna 2016 rakennettiin kahdelle tontille alueen ensimmäiset puukerrostalot. Lisäksi uusia rakennuslupia myönnettiin uusille tonteille. 

## Liikenneyhteydet
Honkasuo sijaitsee lähellä Malminkartanon ja Myyrmäen asemia, joista on yhteydet Kehärataa pitkin Helsingin keskustaan ja lentoasemalle sekä Tikkurilaan. Runkolinja 560 aloitti liikennöinnin vuoden 2015 lopulla Myyrmäen puolelta.
Helsingin sisäisen bussilinjan 37 (Kamppi–Malminkartano-Honkasuo) sekä yölinjan 39N (Asema-aukio - Malminkartano -Honkasuo) päätepysäkki siirrettiin elokuussa 2017 Naapuripellontieltä Honkasuon alueelle. Sittemmin linjan 39N on korvannut linja 30, joka kulkee nykyisen linjan 560 päätepysäkiltä Myyrmäkeen ja siitä lähes samaa reittiä kuin vanha 39.

## Lähteet
Mikalai Stasenka

**Mikalai Aljaksandravitš Stasenka** (, ; s. 15. helmikuuta 1987 Roštšino, Neuvostoliitto) on valkovenäläinen jääkiekkoilija, jonka pelipaikka on puolustaja. Hän pelaa KHL-joukkue Severstal Tšerepovetsissa.

Stasenka pelasi Valko-Venäjän maajoukkueessa vuoden 2010 talviolympialaisissa. Hän osallistui samana vuonna myös maailmanmestaruuskilpailuihin.

## Tilastot

## Lähteet
* 
* 
*
Kirmusjärvi

**Kirmusjärvi** on järvi Lohjan kaupungissa Sammatin Leikkilän kylässä. Järven koko on 3,56 neliökilometriä, ja Raatinjoen-Myllyojan valuma-alue, johon se kuuluu, on noin 16 neliökilometriä. Sen suurin syvyys on kahdeksan metriä ja keskisyvyys kolme metriä. Järven rantaviivan pituus on 25,2 kilometriä.

Järvi on melko rehevöitynyt, sillä sen ympäristössä on asutusta ja viljelyä. Järven suurimmat saaret ovat Isosaari, Vohlasaari, Selkäsaari, Härkäsaari, Ketosaari ja Lehtisaari. Järveen laskee Kolmpersjärvestä Kolmpersinoja ja Silmeestä Kirmustenpuro, Kulteenoja ja Silmeenoja.

## Lähteet
Kauhajoen Karhu kaudella 2011–2012

**Kauhajoen Karhu** pelasi **kaudella 2011–2012** neljättä kauttaan Suomen koripallon pääsarjassa eli Korisliigassa. Joukkue sijoittui runkosarjassa sijalle neljä ja eteni siten pudotuspeleihin kotiedun turvin. Puolivälieräsarjan Torpan Pojat voitti 3–1, joten kauden lopullinen sijoitus liigassa oli viides.
Andrei Stas

**Andrei Leanidavitš Stas** (, , s. 18. lokakuuta 1988 Minsk, Valko-Venäjä) on valkovenäläinen jääkiekkoilija.

Stas aloitti pelaamisen Junost Minskissä vuonna 2003 ja liittyi myöhemmin Valko-Venäjän päätasolla pelaavaan Keramin Minskiin. Kaudella 2008–2009 hän debytoi KHL:ssä Dinamo Minskin paidassa. Kesäkuussa 2014 hän siirtyi venäläiseen TsSKA Moskovaan kolmen vuoden mittaisella sopimuksella.

Stas on edustanut Valko-Venäjän maajoukkuetta talviolympialaisissa vuonna 2010, alle 18-vuotiaiden maailmanmestaruuskilpailuissa 2005 ja 2006, nuorten maailmanmestaruuskilpailuissa 2007 ja 2008 sekä aikuisten maailmanmestaruuskilpailuissa 2009.

## Tilastot

## Lähteet
* 
* 
* 

### Viitteet
Pikkufilippiinienkiipijä

**Pikkufilippiinienkiipijä** (*Rhabdornis mystacalis*) on kottaraisiin kuuluva, Filippiineillä tavattava varpuslintu. Lajin on kuvattu olevan yleinen, mutta sen kannankehitys on laskeva. Se on kuitenkin luokiteltu elinvoimaiseksi, koska vähenemisen ei vielä uskota vaarantavan sitä.

## Lähteet
Filippiinienkiipijä

**Filippiinienkiipijä** (*Rhabdornis inornatus*) on kottaraisiin kuuluva, Filippiineillä tavattava varpuslintu. Sen on kuvattu olevan harvinainen, ja sen kannankehitys on laskeva. Se on kuitenkin luokiteltu elinvoimaiseksi, koska lajin ei uskota olevan vaarallisen harvinainen eikä vähenemisen vielä uskota vaarantavan sitä.

## Lähteet
Rhabdornis grandis

***Rhabdornis grandis*** on kottaraisten heimoon kuuluva varpuslintu. Sitä pidetään joskus filippiinienkiipijän alalajina.

*Rhabdornis grandis*ta tavataan Filippiineillä. Sen on kuvattu olevan harvinainen, ja sen kannankehitys on laskeva. Se on kuitenkin luokiteltu elinvoimaiseksi, koska sen ei uskota olevan vaarallisen harvinainen eikä vähenemisen vielä vaarantavan sitä.

## Lähteet
Nephila komaci

***Nephila komaci*** on suurikokoisin tunnettu hämähäkkilaji, joka kutoo verkkoja. Naaraan pituus jalkojen kanssa voi olla 12 cm ja ruumiin pituus 4 cm. Koiraat ovat pienempiä; niiden pituus jalkojen kanssa on 2,5 cm.

Lajia *Nephila komaci* elää ainakin Etelä-Afrikassa ja Mosambikissa. Siitä on myös vahvistamattomia havaintoja Madagaskarilta ja Sansibarilta. Sitä on tavattu viidestä eristyneestä metsästä, mutta kannan koon arviointiin käytettyjen työkalujen perusteella sen esiintymisalue saattaa olla laaja. Siitä syystä laji luokitellaan elinvoimaiseksi.

## Lähteet
Johan Gyllenstierna

**Johan Gyllenstierna** (1635–1680) oli ruotsalainen valtiomies. Hän oli valtaneuvos ja reduktion käynnistäjä Kaarle XI:n aikaan.

Hän sai hovikanslerin nimityksen 1666 ja valtaneuvoksen 1668. Tanskaa vastaan käydyn sodan aikana hän sai Kaarlen luottamuksen, ja kuningas omaksyi hänen ajatuksensa reduktiosta ja ylhäisaatelin vallan vähentämisestä. Ulkopoliittisissa ajatuksissaan Gyllenstierna piti tavoiteltavana yhtenäisen ja vahvan Pohjolan luomista.

## Lähteet

## katso myös
* Gustaf Johan Gyllenstierna
Heikki Haahti

**Heikki Otto Vilhelm Haahti** (2. joulukuuta 1929 Helsinki – 3. helmikuuta 2022 Espoo) oli suomalainen matemaatikko. Haahti väitteli tohtoriksi vuonna 1960 Helsingin yliopistossa enonsa Rolf Nevanlinnan oppilaana; väitöskirja oli *Über konforme Abbildungen eines euklidischen Raumes in eine riemannsche Mannigfaltigkeit*. Hän oli Oulun yliopiston matematiikan apulaisprofessori 1963–1966 ja professori 1966–1993 ja Helsingin yliopiston matematiikan dosentti 1966–1995. Haahti tutki differentiaaligeometriaa..

Haahti nimitettiin Oulun yliopiston toiseen matematiikan professorin virkaan 1966, mutta hän oli hoitanut virkaa jo vuodesta 1964 edeltäjänsä Klaus Valan jälkeen.

## Lähteet

## Aiheesta muualla
*Heikki Haahden muistokirjoitus Helsingin Sanomissa
Pentti Laaksonen

**Pentti Arvi Laaksonen** (13. tammikuuta 1929 Helsinki – 29. huhtikuuta 2005 Montebello, Espanja) oli suomalainen koripalloilija.

Laaksonen kuului Suomen maajoukkueen kokoonpanoon Helsingin kesäolympialaisissa 1952 sekä vuosien 1951 ja 1953 EM-kilpailuissa. Helsingissä Suomi sijoittui 13:nneksi, ja Laaksonen pelasi otteluissa Meksikoa ja Bulgariaa vastaan. Laaksonen pelasi Suomen miesten maajoukkueessa yhteensä 23 ottelua ja teki niissä 28 pistettä.

Seuratasolla Laaksonen edusti vuosina 1952–1958 kasvattajaseuraansa Karhun Poikia, minkä lisäksi hän pelasi vuonna 1960 yhdessä ottelussa Panttereiden joukkueessa.

Laaksonen asui viimeiset vuotensa Montebellossa, Espanjassa, jossa hän kuoli 76-vuotiaana 29. huhtikuuta 2005.

## Lähteet
* Pentti Laaksonen  baskethotel.com
* Maajoukkueprofiili  basket.fi
* Pentti Laaksonen Bio, Stats and Results  Olympics at Sports-Reference.com 

### Viitteet